čo robíte s neplatičmi?
za neplatiča považujeme vlastníka, ktorého dlžná čiastka presiahla sumu stanovenú v zmluve na výkon správy. ak sa vlastník bytu, alebo nebytového priestoru stane neplatičom, zašleme mu doporučene prvú upomienku. v prípade, že nereaguje, je mu zaslaná druhá upomienka a pokus o zmier. po týchto výzvach nasleduje súdne podanie o platobný rozkaz, zároveň je zvolaná schôdza vlastníkov, aby sa vlastníci vyjadrili, či s dotyčným neplatičom bude vedený iba súdny spor, alebo bude daný na exekúciu alebo dobrovoľnú dražbu. všetky náklady na vymáhanie hradí neplatič.
pri prevode vlastníctva bytu / nebytového priestoru je predávajúci resp. kupujúci povinný odovzdať správcovi domu preberací protokol s údajmi potrebnými na spracovanie vyúčtovania a následne na zaslanie vyúčtovania na novú adresu. preberací protokol by mal obsahovať minimálne: meno predávajúceho, presnú adresu, kam mu bude následne zasielaná korešpondencia, príp. mailový kontakt; meno kupujúceho, jeho korešpondenčná adresa, telefón, mail; odpočty vodomerov sv, túv a ak sú namontované aj odpočty pomerových meračov úk; počty osôb užívajúcich byt v jednotlivých mesiacoch do doby predaja. nový vlastník je povinný pri prihlásení do správy sa osobne dostaviť do správcovskej spoločnosti a doniesť nasledujúce dokumenty: list vlastníctva; preberací protokol (nakoľko sa stáva, že predávajúci sa v správcovskej spoločnosti už neodhlási a pošle len nového vlastníka). pri návšteve u nás v kancelárii nový vlastník nahlási počet osôb, ktoré budú obývať byt, korešpondenčnú adresu, telefón, mail, resp. iné kontaktné údaje.